विदेशों में भी नरेंद्र मोदी पर बंटे हैं बुद्धिजीवीसमाचार एजेंसी पीटीआई के मुताबिक़, मोहन भागवत से मिलने से पहले मोदी ने पूर्व प्रधानमंत्री अटल बिहारी वाजपेयी और फिर पार्टी अध्यक्ष राजनाथ सिंह से मुलाक़ात की.उत्तर प्रदेश से सीधे दिल्ली आए मोदी ने ट्विट करके कहा है, ''अंतिम चुनावी रैलियां करने के बाद अटल जी का आशीर्वाद लेने गया. चुनाव प्रचार की शुरुआत के समय भी उनसे मिला था. उनसे मिलना हमेशा ख़ास होता है.''नमो आर्गो संवाद के बाद ट्वीट, जो नहीं आएमोदी ने अपने ब्लॉग पर भी लिखा है, ''आठ महीने में 5,800 से अधिक रैलियां और कार्यक्रम किए हैं, तीन लाख किलोमीटर की यात्रा की है, ये बड़ी संतोष देने वाली यात्रा रही.''भारत में लोकसभा चुनावों के आख़िरी चरण में सोमवार को मतदान होना है और इस दौर में वाराणसी की सीट भी शामिल है जहां से मोदी भी चुनाव लड़ रहे हैं. वो वडोदरा से भी चुनावी मैदान में उतरे हैं जहां वोट पड़ चुके हैं.नरेंद्र मोदी ने अपने ब्लॉग में लिखा है कि राष्ट्रीय जनतांत्रिक गठबंधन (एनडीए) एकमात्र गठबंधन है जो भारत में बदलाव ला सकता है.वहीं मार्क्सवादी कम्युनिस्ट पार्टी के महासचिव प्रकाश कारत ने जयपुर में कहा है कि ग़ैर-कांग्रेसी और ग़ैर-बीजेपी सरकार के विकल्प के तौर पर गठबंधन बनाने के प्रयास लोकसभा चुनाव के नतीजे आने के बाद किए जाएंगे.उन्होंने दोहराया है कि देश में कांग्रेस-विरोधी लहर है लेकिन मोदी लहर जैसी कोई बात नहीं है.कारत ने कहा, ''जहां कांग्रेस और बीजेपी के बीच सीधा मुक़ाबला है, वहां बीजेपी भारी पड़ रही है लेकिन बाक़ी जगहों पर क्षेत्रीय दलों ने बढ़त बना रखी है.''(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर फ़ॉलो भी कर सकते हैं.)